П Р О Т О К О Л   №  4
от заседанието на Комисия ”Съдебна администрация” 
на ВСС, проведено на 28.01.2015 г.

Днес, 28.01.2015 г. /сряда/ от 09.00 часа се проведе заседание на комисия “Съдебна администрация” на Висшия съдебен съвет, в състав:

ПРЕДСЕДАТЕЛ:  Димитър Узунов

ЧЛЕНОВЕ:	Каролина Неделчева
 	Магдалена Лазарова
 	Галя Георгиева
Елка Атанасова

На заседанието присъстваха експертните сътрудници на комисията: Даниела Петровска – директор на дирекция „Организационно-административна дейност” и Красимира Василева – н-к отдел „ЮОДКВСС”. 

Д Н Е В Е Н   Р Е Д:

1. ОТНОСНО: Искане от председателя на Върховен административен съд за даване на съгласие за:
- преназначаване на съдебен служител от длъжност „куриер” на длъжност „съдебен деловодител”, на основание чл. 68, ал. 1, т. 3 от КТ, считано от 02.02.2015 г.;
- назначаване на съдебен служител на освободената длъжност „куриер”, на основание чл. 68, ал. 1, т. 3 и т. 4 от КТ, считано от 02.02.2015 г.

Комисия “Съдебна администрация” предлага на Висшия съдебен съвет да приеме следното решение:
ПРОЕКТ:
ВИСШИЯТ СЪДЕБЕН СЪВЕТ
Р Е Ш И:

1.1. ДАВА СЪГЛАСИЕ за преназначаване на съдебен служител от длъжност „куриер” на длъжност „съдебен деловодител”, на основание чл. 68, ал. 1, т. 3 от КТ във Върховен административен съд.
1.2. ДАВА СЪГЛАСИЕ за назначаване на съдебен служител на освободената длъжност „куриер”, на основание чл. 68, ал. 1, т. 3 от КТ във Върховен административен съд.
МОТИВИ: Необходимост, с оглед осигуряване нормалната работа на съда и кадровото обезпечаване със съдебна администрация. Липса на възможност за съвместяване. Налице е финансова обезпеченост.

2. ОТНОСНО: Искане от председателя на Административен съд гр. Велико Търново за увеличаване щатната численост а съда с 2 /две/ щ.бр. за длъжност „съдебен помощник”.

КОМИСИЯ „СЪДЕБНА АДМИНИСТРАЦИЯ”
Р Е Ш И:

2.1. ОТЛАГА разглеждането на т. 2 за следващо заседание на комисията, като изисква да се представи справка за броя на съдебните помощници в съдилищата.

3. ОТНОСНО: Искане от председателя на Районен съд гр. Варна за увеличаване щатната численост на съда с 14 /четиринадесет/ щ.бр. за съдебни служители, както следва:
- 6 /шест/ щ.бр. за длъжност „съдебен деловодител”;
- 5 /пет/ щ.бр. за длъжност „съдебен секретар”;
- 1 /една/ щ.бр. за длъжност „съдебен архивар”;
- 2 /две/ щ.бр. за длъжност „призовкар”

Комисия “Съдебна администрация” предлага на Висшия съдебен съвет да приеме следното решение:
ПРОЕКТ:
ВИСШИЯТ СЪДЕБЕН СЪВЕТ
Р Е Ш И:

3.1. УВЕЛИЧАВА щатната численост на Районен съд гр. Варна с 14 /четиринадесет/ щ.бр. за съдебни служители, както следва:
- 6 /шест/ щ.бр. за длъжност „съдебен деловодител”;
- 5 /пет/ щ.бр. за длъжност „съдебен секретар”;
- 1 /една/ щ.бр. за длъжност „съдебен архивар”;
- 2 /две/ щ.бр. за длъжност „призовкар”
МОТИВИ: Натовареността на РС-Варна е над средната за районните съдилища в страната. Съотношение бр. служители/бр. магистрати е под средната за страната. Необходимост, с оглед осигуряване нормалната работа на съда и кадровото обезпечаване със съдебна администрация. Липса на възможност за съвместяване. 
3.2. Решението да се изпрати на дирекция „Финанси и бюджет”, по компетентност.

4. ОТНОСНО: Искане от председателя на Районен съд гр. Карнобат за трансформиране на свободна длъжност „съдебен секретар” в длъжност „съдебен деловодител” и даване на съгласие за назначаване на съдебен служител на длъжност „съдебен деловодител”, на основание чл. 68, ал. 1, т. 4 от КТ.

Комисия “Съдебна администрация” предлага на Висшия съдебен съвет да приеме следното решение:
ПРОЕКТ:
ВИСШИЯТ СЪДЕБЕН СЪВЕТ
Р Е Ш И:

4.1. ДАВА СЪГЛАСИЕ за трансформиране на свободна длъжност „съдебен секретар” в длъжност „съдебен деловодител” и назначаване на съдебен служител на длъжност „съдебен деловодител”, на основание чл. 68, ал. 1, т. 4 от КТ в Районен съд гр. Карнобат.
МОТИВИ: Съотношение бр. служители/бр. магистрати – под средното за страната. Необходимост, с оглед осигуряване нормалната работа на съда и кадровото обезпечаване със съдебна администрация. Липса на възможност за съвместяване. Налице е финансова обезпеченост.

5. ОТНОСНО: Искане от и.ф. председател на Районен съд гр. Костинброд за даване на съгласие за сключване на граждански договор за изпълняване функциите на длъжността „системен администратор”.

Комисия “Съдебна администрация” предлага на Висшия съдебен съвет да приеме следното решение:
ПРОЕКТ:
ВИСШИЯТ СЪДЕБЕН СЪВЕТ
Р Е Ш И:

5.1. ДАВА СЪГЛАСИЕ за сключване на граждански договор за изпълняване функциите на длъжността „системен администратор” в Районен съд гр. Костинброд.
МОТИВИ: Необходимост, с оглед поддържане на компютърната и техническа мрежа на съда от квалифициран специалист-системен администратор. Липса на възможност за съвместяване.

6. ОТНОСНО: Уведомление от и.ф. председател на Районен съд гр. Велинград за трансформиране на свободна длъжност „съдебен деловодител” в длъжност „съдебен секретар”.

КОМИСИЯ „СЪДЕБНА АДМИНИСТРАЦИЯ”
Р Е Ш И:

6.1. Приема за сведение уведомлението от и.ф. председател на Районен съд гр. Велинград за трансформиране на свободна длъжност „съдебен деловодител” в длъжност „съдебен секретар”.

7. ОТНОСНО: Искане от и.ф. председател на Районен съд гр. Велинград за даване на съгласие за провеждане на конкурс и назначаване на съдебен служител на трансформираната длъжност „съдебен секретар”, считано от 02.02.2015 г.

Комисия “Съдебна администрация” предлага на Висшия съдебен съвет да приеме следното решение:
ПРОЕКТ:
ВИСШИЯТ СЪДЕБЕН СЪВЕТ
Р Е Ш И:

7.1. ДАВА СЪГЛАСИЕ за провеждане на конкурс и назначаване на съдебен служител на длъжност „съдебен секретар” в Районен съд гр. Велинград.
МОТИВИ: Натовареност на РС-Велинград – над средната за районните съдилища в страната. Необходимост, с оглед осигуряване нормалната работа на съда и кадровото обезпечаване със съдебни секретари. Липса на възможност за съвместяване. 

8. ОТНОСНО: Писмо от главния секретар на ВСС с приложено писмо от министъра на правосъдието за представяне на писмени предложения за изменения и допълнения в ЗСВ, НК и НПК, които да се представят на Комисия по правни въпроси в срок до 30 януари 2015 г., както и определяне на представители за включване в междуведомствени работни групи по тяхното изготвяне.

КОМИСИЯ „СЪДЕБНА АДМИНИСТРАЦИЯ”
Р Е Ш И:

8.1. Предлага в предстоящото изменение на Закона на съдебната власт в Глава осемнадесета – Администрация на органите на съдебната власт, се включи следния текст: „Съдебните служители се освобождават при навършване на 65-годишна възраст, независимо от изискванията на Кодекса за социално осигуряване” /предложението е прието с решение на КСА по протокол № 8/29.02.2012 г., т. 12/
8.2. ОПРЕДЕЛЯ за участие в междуведомствените работни групи по изменение и допълнение в ЗСВ, НП и НПК следните членове от Комисия „Съдебна администрация”:
- Магдалена Лазарова – НПК;
- Елка Атанасова – НК;
- Каролина Неделчева – ЗСВ.
8.3. Решението да се предостави на Комисия по правни въпроси, по компетентност.

9. ОТНОСНО: Решение на Комисия „Публична комуникация” от 20.01.2015 г. относно предоставяне на информация по изпълнението на Плана за действие за изпълнение на Комуникационната политика на ВСС за периода 2015-2015 г., в срок до 05.02.2015 г.

КОМИСИЯ „СЪДЕБНА АДМИНИСТРАЦИЯ”
Р Е Ш И:

9.1. Възлага на експертните сътрудници на комисията да подготвят исканата информация по изпълнението на Плана за действие за изпълнение на Комуникационната политика на ВСС за второто полугодие на 2014 г.

10. ОТНОСНО: Писмо от Софийска градска прокуратура относно преписка по повод жалба от Ирена Венциславова Луканова срещу председателя на Районен съд гр. Кнежа.

КОМИСИЯ „СЪДЕБНА АДМИНИСТРАЦИЯ”
Р Е Ш И:

10.1. Приема за сведение писмото от Софийска градска прокуратура относно преписка по повод жалба от Ирена Венциславова Луканова срещу председателя на Районен съд гр. Кнежа.

11. ОТНОСНО: График и Структура на Националната програма за реформи за 2015 г., изпратени от министъра на финансите за сведение и изпълнение.

КОМИСИЯ „СЪДЕБНА АДМИНИСТРАЦИЯ”
Р Е Ш И:
11.1. Приема за сведение График и Структура на Националната програма за реформи за 2015 г., изпратени от министъра на финансите.

12. ОТНОСНО: Молба от адв. Гергана Витанова от САК относно предоставяне на поименно щатно разписание на Районен съд гр. Смолян, в изпълнение на съдебно удостоверение по гр. д. 1102/2014 г. по описа на РС-Кърджали.

КОМИСИЯ „СЪДЕБНА АДМИНИСТРАЦИЯ”
Р Е Ш И:

12.1. ВЪЗЛАГА на Елеонора Савова – н-к отдел „Съдебни кадри” да предостави на адв. Гергана Витанова от САК поименното щатно разписание на Районен съд гр. Смолян, в изпълнение на съдебно удостоверение № 1102/07.10.2014 г. по гр. д. 1102/2014 г. по описа на РС-Кърджали.

13. ОТНОСНО: Покана за участие в Национална конференция за популяризиране на актуализираните и новоразработените обучителни програми на ИПА в рамките на проект С13-22-1/16.04.2014 г. „Изграждане на капацитет на ИПА за изследвания, обучение и приложение на иновативни европейски практики в доброто управление”, изпратена от Институт по публична администрация.

КОМИСИЯ „СЪДЕБНА АДМИНИСТРАЦИЯ”
Р Е Ш И:

13.1. Приема за сведение поканата за участие в Национална конференция за популяризиране на актуализираните и новоразработените обучителни програми на ИПА в рамките на проект С13-22-1/16.04.2014 г. „Изграждане на капацитет на ИПА за изследвания, обучение и приложение на иновативни европейски практики в доброто управление”, изпратена от Институт по публична администрация.

14. ОТНОСНО: Писма от органи на съдебната власт в изпълнение на решение на ВСС по протокол № 37/31.07.2015 г., доп.т. 29.

КОМИСИЯ „СЪДЕБНА АДМИНИСТРАЦИЯ”
Р Е Ш И:

14.1. ОТЛАГА разглеждането н т. 14 за следващо заседание на комисията.

Т.  Р А З Н И

16. ОТНОСНО: Предложение от г-жа Магдалена Лазарова във връзка с публикации в медиите, свързани с назначаване на г-жа Сабрие Сапунджиева за съдебен служител в Административен съд София-град.

КОМИСИЯ „СЪДЕБНА АДМИНИСТРАЦИЯ”
Р Е Ш И:

16.1. Изисква от председателя на Административен съд София-град в срок до 02.02.2015 г. да предоставите информация и копия от документите, свързани с назначаването на г-жа Сабрие Сапунджиева за съдебен служител в Административен съд София-град.

ПРЕДСЕДАТЕЛ 
НА КОМИСИЯТА:   /п/
		     	   ДИМИТЪР УЗУНОВ